text: Eftir at hava arbeitt við barnabókmentum í skjótt fýrati ár, má eg bara viðganga, at jólasøgur er so mangt.
text: #000000
text: Fyrst av øllum er tað sjálv jólasøgan um barnið, ið var borið í heim í fjósinum í Betlehem, reivað og lagt í eina krubbu. Hana havi eg hoyrt hvørji jól, so langt eg kann minnast, og sum barn sat eg og hugsaði um tað fjósið, eg kendi, og helt, at tað mátti hava verið bæði illfýsið, skitið og kalt. Men so komu jú bæði hirðar og vísir menn við stórum gávum, so helst var tað ikki so galið kortini.
text: #000001
text: Men so komu allar hinar jólasøgurnar, ið vóru skrivaðar um gamlar dagar í Føroyum. Nakrir lærarar vóru óførir at lesa slíkar jólasøgur - eitt nú tær, sum Martin Joensen hevði skrivað í Mín jólabók. Hansara søgur eru sera væl skrivaðar, spennandi og hugtakandi, so allur flokkurin sat sum á nálum og tók synd í fátækum, svongum børnum. Kanska vóru tey faðir- ella móðurleys, sjúka og fátækradømi valdaði, men altíð broyttist alt til tað góða, so øll at enda fingu eini gleðilig jól.
text: #000002
text: Og tá ið eg hevði lært at lesa, var Mín jólabók har. Hon byrjaði jú at koma út fyrst í farnu øld, og regluliga er hon komin á hvørjum ári síðan 1956. Nógvar av søgunum tá í sekstiárunum vóru týddar úr norskum, og eisini hesar snúðu seg oftast um, hvussu børn úr fátækum heimum, rakt av sjúku ella deyða, at enda fingu eini góð og hugnalig jól, takkað veri áræði ella góðum fólki í bygdini.
text: #000003
text: Serliga væl minnist eg eina, sum eg las fleiri ferðir, tí mær dámdi hana so væl: Tveir beiggjar høvdu mist pápan, ið hevði verið útróðrarmaður. Hóast mamman stríddist tað, hon var ment, stóð illa til, og døpur og svanglig jól vóru í væntu. Men so fingu dreingirnir báðir tað hugskot at umvæla ein gamlan bát og fara at seta gørn. Dagin eftir vóru fleiri kópar í gørnunum, sum teir fingu innanborða og selt keypmanninum í bygdini. Tá vóru teir erpnir, mamman glað og jólagleðin vís.
text: #000004
text: So var tað eins og jólamenn og vættrar tóku yvir í jólasøgunum – og teir hava ikki mist takið enn, hóast onkur halgisøgan hevur verið á skránni viðhvørt. Flestu okkara lurta eftir ella lesa jólasøgur, tá ið vit eru børn, og so aftur, tá ið vit gerast foreldur. Men vit, sum arbeiða við barnabókmentum, sleppa ikki undan teimum. Og her má eg viðganga, at nýggjasta jólabókin, sum veruliga hevur gjørt mær mun, er JÓLAGRÍSURIN eftir J. K. Rowling.
text: #000006
text: Rowling so líkt er henda bókin so sera væl skrivað. Hon er spennandi, nútíðarlig og hjartanemandi. Sum týðarin, Bergur Rasmussen, sigur: “Hon er ein av teimum góðu jólasøgunum, sum vermir okkum um hjartað.” Eg hevði ynskt, at abbabørnini vóru nærri, so eg fekk lisið hana fyri teimum, tí bókin er veruliga ein gáva til foreldur og ommur og abbar at lesa fyri børnum í desember.
text: #000007
text: Niels Jákup Thomsen er útbúgvin útbúgvin lærari, men hevur í skjótt 40 ár starvast sum stjóri á Bókadeild Føroya Lærarafelags.
text: #000008
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000009
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000010
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000011